Rubén Baraja

Rubén Baraja Vegas (s. 11. heinäkuuta 1975) on espanjalainen jalkapallovalmentaja ja entinen keskikenttäpelaaja. Helmikuusta 2023 lähtien hän on toiminut Valencian päävalmentajana. Baraja tuli tunnetuksi hyvänä kahden suunnan keskikenttäpelaajana, joka pystyi pelottomiin taklauksiin, oivaltaviin syöttöihin ja tarvittaessa myös maalintekoon.BBC Sport: Players to Watch: Ruben Baraja (Luettu 27. lokakuuta 2007) ==Ura pelaajana== Baraja aloitti ammattilaisuransa kaudella 1993–1994 synnyinkaupunkinsa seurassa Real Valladolidissa ennen siirtymistään Atlético Madridiin.LFP: Ficha del jugador (Luettu 27. lokakuuta 2007) Atléticon pudottua pääsarjasta kauden 1999–2000 päätteeksi Baraja siirtyi kahdella miljardilla pesetalla samalla kaudella Mestarien liigan loppuottelussa esiintyneeseen Valenciaan, joka etsi vahvistuksia keskikentälleen Gerardin ja Farinósin lähdettyä seurasta.The Namibian: Valencia break club transfer records (Luettu 27. lokakuuta 2007) Ensimmäisellä Valencian-kautensa aikana Baraja teki myös ensiesiintymisensä Espanjan maajoukkueessa 7. lokakuuta 2000 Israelia vastaan pelatussa MM-karsintaottelussa, joka päättyi Espanjan 2–0-voittoon.Fútbol en la Red: Jugadores de la Selección (Luettu 27. lokakuuta 2007) Valencia puolestaan selvitti tiensä uudelleen Mestarien liigan loppuotteluun, mutta jälleen tuloksena oli tappio, tällä kertaa rangaistuspotkukilpailussa Bayern Müncheniä vastaan. Kaudella 2001–2002 Baraja oli voittamassa Valencian ensimmäistä sarjamestaruutta 31 vuoteen. Kesällä 2002 hän oli maajoukkueen mukana vuoden 2002 MM-kilpailuissa, jossa Espanjan tie katkesi rangaistuspotkukilpailuun venyneessä puolivälieräottelussa Etelä-Koreaa vastaan. Seuratasolla lisää menestystä tuli kaudella 2003–2004 Valencian voitettua sekä kotimaan sarjamestaruuden että Uefa-cupin, jonka loppuottelussa kaatui Olympique de Marseille maalein 2–0. Baraja otti osaa myös vuoden 2004 EM-kilpailuihin, jossa Espanjan karsiutui jo alkulohkovaiheessa tulevien loppuottelijoiden Portugalin ja Kreikan edettyä jatkoon. == Ura valmentajana == Kesäkuussa 2011 Baraja aloitti valmennusuransa Gregorio Manzanon apuvalmentajana Atlético Madridissa.Vizcaíno y Baraja, ayudantes de Gregorio Manzano (Luettu 3. tammikuuta 2018) Manzano valmennustiimeineen sai potkut Atléticosta joulukuussa 2011.Manzano sacked by Atlético (Luettu 3. tammikuuta 2018) Kesällä 2013 Baraja palasi Valenciaan ja aloitti seuran juniorijoukkueen päävalmentajana. Hän valmensi seuran nuoria kaksi kautta ja toimi lyhyesti myös reservijoukkueen päävalmentajana. Heinäkuussa 2015 Barajasta tuli Elchen päävalmentaja.Baraja ya es entrenador del Elche CF (Luettu 3. tammikuuta 2018) Baraja luotsasi seuran Segunda Divisiónissa sijalle 11. Kauden jälkeen hän jätti tehtävänsä.Rubén Baraja no continuará como entrenador del Elche C.F. (Luettu 3. tammikuuta 2018) Marraskuussa 2016 Barajasta tuli Rayo Vallecanon päävalmentaja.Baraja, nuevo entrenador del Rayo Vallecano (Luettu 3. tammikuuta 2018) Rayo voitti vain kolme Barajan alaisuudessa pelaamistaan 12 sarjaottelusta ja vajosi Segundan putoamiskamppailuun. Hän sai potkut helmikuussa 2017.Rayo Vallecano sack Ruben Baraja as head coach (Luettu 3. tammikuuta 2018) Joulukuussa 2017 Barajasta tuli Sporting Gijónin päävalmentaja.Rubén Baraja, nuevo entrenador del Sporting (Luettu 3. tammikuuta 2018) Hän johdatti joukkueen Segundan nousukarsintoihin kauden päätteeksi, mutta oli itse sivussa nousukarsinnoista toimitsijakiellon vuoksi. Gijón hävisi nousukarsintojen välierissä Real Valladolidille.Baraja no despeja la incógnita sobre su futuro (Luettu 15. helmikuuta 2023) Baraja sai potkut seurasta marraskuussa 2018, kun Gijón oli sarjassa vasta sijalle 14. Viimeiseksi jääneessä ottelussa joukkue kärsi tappion Real Oviedolle.Rubén Baraja deja de ser entrenador del R. Sporting (Luettu 15. helmikuuta 2023) Joulukuussa 2019 Barajan ura jatkui CD Tenerifen päävalmentajana.Rubén Baraja, nuevo técnico del CD Tenerife (Luettu 15. helmikuuta 2023) Hän pelasti joukkueen putoamiselta Segundasta, mutta jätti tehtävänsä kauden jälkeen.Rubén Baraja completa su ciclo como entrenador del CD Tenerife (Luettu 15. helmikuuta 2023) Elokuussa 2020 Barajasta tuli Real Zaragozan päävalmentaja.Lalo Arantegui anuncia que Rubén Baraja será el nuevo entrenador del Real Zaragoza (Luettu 15. helmikuuta 2023) Hän sai kuitenkin heikkojen tulosten vuoksi potkut jo saman vuoden marraskuussa.El Real Zaragoza toma la decisión de destituir al técnico Rubén Baraja (Luettu 15. helmikuuta 2023) Helmikuussa 2023 Baraja palasi vanhaan seuraansa Valenciaan, kun seura palkkasi hänet päävalmentajakseen.COMUNICADO OFICIAL | RUBÉN BARAJA (Luettu 15. helmikuuta 2023) == Saavutukset == * Espanjan pääsarjamestaruus: 2002, 2004 * Espanjan cup: 2008 * Uefa-cup: 2004 * Uefa-supercup: 2004 == Lähteet == == Aiheesta muualla == * Rubén Baraja Valencia CF:n sivustolla * Rubén Baraja Football Database -sivustolla Luokka:Espanjalaiset jalkapalloilijat Luokka:Vuonna 1975 syntyneet Luokka:Elävät henkilöt